6 Cur. KRUUSE 
men kun summarisk, og ofte indskrænker Beretningen sig til at 
omtale, hvorledes man indretter sig med de givne Genstande, men 
hverken deres Fortrin eller Mangler; eller i det højeste omtales de 
Ting, som den Rejsende har været tilfreds med, medens de mindre 
heldige forbigaas i Tavshed. Og dog er Udrustningen en af de 
vanskeligste Opgaver, som bydes den Rejsende, saa meget mere som 
han ofte kun i ringe Grad kan bygge paa tidligere Erfaringer. 
Overvintringshuset. 
Huset, vi overvintrede i, blev bygget i 1898 af Amdrupekspeditio- 
nen,! og jeg kan efter 2 Overvintringer ikke noksom rose dets 
Soliditet og praktiske Indretning; det svarede godt til sit Formaal, 
et Arbejds- og Overvintringsrum. Fremfor alt maa fremhæves det 
Fortrin, at Huset rummede særskilte Lukafer for Deltagerne. Det 
er af stor Vigtighed under en Overvintring, at den enkelte, naar der 
ikke er Arbejde eller Vagt, kan trække sig tilbage til sine egne Ene- 
mærker i absolut Ensomhed; mange Kontroverser undgaas derved. 
Skal der imidlertid drives naturvidenskabelige Arbejder, er det af 
Vigtighed, at den eller de, som udfører disse, har et Rum til Labo- 
ratorium, et Rum med rigeligt Lys, og saa stor Bordplads som 
mulig, eller maaske hellere hver deres eget om end nok saa lille 
Rum, hvor de kan arbejde i Ro uden flere Gange daglig af Hen- 
syn til anden Benyttelse af Pladsen at skulle rydde alt til Side. Det 
Rum, som i 1898—99 beboedes af Zoologen og Botanikeren, var 2 m? 
i Gulvflade med et 100 >< 60 cm Bord; Vinduet var 52 cm? og sad 
ca. 40 cm over Bordet. Dette gav baade for lidt Plads og Lys. Vin- 
duet i et naturvidenskabeligt Arbejdsrum bør mindst være 100 x 50 cm 
og maa gaa ned i Højde med Bordet. Vinduerne bør være dobbelte, 
det yderste til at aabne, medens det inderste, som kun benyttes i 
den strængeste Kulde, bør have en stærk Ramme, der kan skrues 
fuldkomment tæt til Væggens Linoleumsklædning. Derved forhindres 
det, at Em fra Rummet trænger ind mellem Glassene. Som det var, 
blev vore enkelte Vinduer. i 1898 straks ved Kuldens Indtræden 
dækkede med et 1—3 cm tykt Lag Is, som formindskede det i For- 
vejen sparsomme Lys. Opholdsrummet bør ligge i Midten af Huset 
og have Vindue mod Syd. Ventilationen af dette bør enten ske 
derved, at man har mindre Lemme (Kogjne) i Væggene, som kan 
aabnes, eller derved at man om Kakkelovnsrøret anbringer et noget 
videre Jærnrør, som. fra Gulvet fører op gennem Loft og Tag. Dette 
vil formindske Faren for Brand foraarsaget af det varme Rør og let 
boriskaffe fordærvet Luft. At have Lemme i Loftet op til Tag- 
rummet som i Stationsbygningen anser jeg for forkasteligt, da dette 
1 Omtalt i Medd. om Grønland, XXVII, p. 35. 
